CELEX: 52010PC0525
Language: mt
Date: 2010-09-29
Title: Proposta għal REGOLAMENT TAL-PARLAMENT EWROPEW U TAL-KUNSILL dwar miżuri ta' infurzar biex jikkoreġu żbilanċi makroekonomiċi eċċessivi fiż-żona tal-euro

|

52010PC0525

	[pic] | IL-KUMMISSJONI EWROPEA |Brussel 29.9.2010KUMM(2010) 525 finali2010/0279 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar miżuri ta' infurzar biex jikkoreġu żbilanċi makroekonomiċi eċċessivi fiż-żona tal-euroMEMORANDUM TA’ SPJEGAZZJONI1. KUNTEST TAL-PROPOSTAIt-tixrif tal-iżbilanċi makroekonomiċi kbar, inklużi diverġenzi wiesgħa u persistenti fix-xejriet ta' kompetittività, kien ta' dannu kbir għall-Unjoni Ewropea, u b'mod partikolari għall-euro meta faqqgħet il-kriżi. Fis-snin ta' qabel il-kriżi, spejjeż ta' finanzjament baxxi żiedu l-allokazzjoni ħażina ta' riżorsi għal użi li spiss kellhom inqas produttività, u dan wassal għal livelli ta' konsum mhux sostenibbli, żieda qawwija fil-prezzijiet tal-proprjetà immobbli u l-akkumulazzjoni ta' dejn estern u intern f'uħud mill-Istati Membri. Huwa għalhekk importanti li tiġi żviluppata proċedura strutturata ġdida għall-prevenzjoni u l-korrezzjoni ta' żbilanċi makroekonomiċi mhux mixtieqa f'kull Stat Membru.Fil-Komunikazzjoni u r-rapport tagħha dwar l-'EMU@10: suċċessi u sfidi wara 10 snin ta' Unjoni Ekonomika u Monetarja'[1] il-Kummissjoni pproponiet aġenda b'politika wiesgħa bl-għan li jittejjeb it-tħaddim tal-UEM. Din il-komunikazzjoni saħqet b'mod partikolari fuq il-ħtieġa li titwessa' s-sorveljanza ekonomika biex l-iżbilanċi makroekonomiċi jinkixfu u jingħelbu fi stadju bikri. It-titjib fis-sorveljanza tqies bħala l-aktar meħtieġ fiż-żoni ta' kompetittività esterna u ta' bilanċi tal-kontijiet kurrenti, fejn kienu feġġew diverġenzi notevoli bejn l-Istati Membri mindu tnediet l-euro. Biex jingħelbu dawn l-isfidi, f'Lulju 2008 l-Euro Grupp qabel li jniedi reviżjoni regolari tal-iżviluppi fil-kompetittività fiż-żona tal-euro li kienet produttiva.Ewropa 2020 tistipula strateġija ambizzjuża u komprensiva lejn tkabbir sostenibbli u inklużiv intelliġenti għall-ekonomija tal-UE. Fl-isfond tal-kriżi, tistabilixxi punt fokali ġdid biex jingħelbu d-dgħufijiet tal-Ewropa fis-sorveljanza ta' sfidi strutturali u makrofinanzjarji. Waqt li tikkunsidra l-interkonnessjonijiet ekonomiċi u finanzjarji fondi fiż-żona tal-euro u l-impatt tagħhom fuq il-munita unika, Ewropa 2020 titlob l-iżvilupp ta' qafas politiku speċifiku għaż-żona tal-euro biex din tkun tista' tittratta żbilanċi makroekonomiċi aktar wesgħin[2]. Minn din il-perspettiva huwa meħtieġ mekkaniżmu inkorporat f'sorsi li jissorveljaw il-leġiżlazzjoni ta' żbilanċi makroekonomiċi u li jiżgura azzjoni korrettiva xierqa fejn neċessarju. Ir-rabta meħtieġa bejn l-azzjoni preventiva u korrettiva hija kruċjali biex jiġi evitat aġġustament ekonomiku diffikultuż meta jintilef il-kontroll fuq il-kobor tal-iżbilanċi.2. RIŻULTATI TA' KONSULTAZZJONIJIET MA' PARTIJIET INTERESSATIFl-isfond ta' kriżi fuq skala mingħajr preċedent u lil hinn mill-azzjoni urġenti li ttieħdet biex tittratta l-ħtiġijiet immedjati, il-Kummissjoni rreaġixxiet malajr b'aġenda ta' riformi realistika għalkemm ambizzjuża. Din l-aġenda kienet tikkonsisti minn żewġ komunikazzjonijiet lill-Parlament Ewropew u lill-Kunsill, maħruġa fit-12 ta' Mejju u fit-30 ta' Ġunju 2010 rispettivament. Bl-għażla tagħha ta' dokumenti pubbliċi legali bħala mezz ta' komunikazzjoni, il-Kummissjoni kienet ħerqana li turi l-impenn tagħha li tiddjaloga mal-Istati Membri, mal-Parlament Ewropew u mal-partijiet interessati l-oħrajn kollha, waqt li fl-istess ħin twassal proposti prattiċi għall-azzjoni.Fil-Komunikazzjoni tagħha tat-12 ta' Mejju 2010, il-Kummissjoni tistipula approċċ b'ħafna pilastri għat-tisħiħ tal-koordinazzjoni tal-politika ekonomika. Il-komunikazzjoni saħqet li għandu jsir użu sħiħ mill-istrumenti ta' sorveljanza disponibbli skont it-Trattat. Fejn meħtieġ, l-istrumenti eżistenti għandhom ikunu emendati u supplimentati. Il-komunikazzjoni sejħet għat-tisħiħ tal-konformità mal-Patt ta' Stabbiltà u Tkabbir u għal estensjoni tas-sorveljanza ekonomika. Biex jinkiseb dan, l-istabbiliment ta' 'semestru Ewropew' għall-koordinazzjoni tal-politika ekonomika għandu jippermetti lill-Istati Membri jibbenefikaw minn koordinazzjoni bikrija f'livell Ewropew. Finalment, il-komunikazzjoni tistipula l-prinċipji li għandhom isostnu qafas robust għall-ġestjoni tal-kriżijiet għall-Istati Membri fiż-żona tal-euro. B'mod ġenerali, il-parti l-kbira mill-proposti kienu jappliaw għall-UE bħala entità waħda, iżda l-kwistjonijiet dwar iż-żona tal-euro għandhom jiġu trattati permezz ta' regoli aktar impenjattivi.Sadattant, it-tensjonijiet fis-swieq finanzjarji kibru u fid-9 ta' Mejju 2010, imsejjes fuq proposta mill-Kummissjoni, Kunsill tal-Ecofin straordinarju ddeċieda dwar il-ħolqien ta' mekkaniżmu Ewropew ta' stabbilizzazzjoni u qabel dwar impenn b'saħħtu għal konsolidazzjoni fiskali aktar mgħaġġla fejn meħtieġ.Fit-30 ta' Ġunju 2010, il-Kummissjoni Ewropea adottat komunikazzjoni aġġornata li tespeċifika f'aktar dettall il-prinċipji għas-sorveljanza ekonomika stipulati fil-komunikazzjoni tat-12 ta' Mejju. Din kienet tiffoka fuq kwistjonijiet ta' implimentazzjoni u ta' infurzar. Saħqet li l-UE għandha bżonn sorveljanza makroekonomika aktar qawwija tal-pajjiżi, li tintegra l-oqsma kollha tal-politika ekonomika rilevanti. L-iżbilanċi makroekonomiċi għandhom ikunu osservati b'mod konġunt b'politika fiskali u riformi li jsaħħu t-tkabbir fil-qafas ta' Ewropa 2020. Kellha tiġi stabbilita sorveljanza msaħħa fil-kunċett ta' 'semestru Ewropew' li kellha tkun akkumpanjata minn għadd ta' sanzjonijiet biex jiġu evitati jew ikkoreġuti eċċessi li jistgħu jipperikolaw l-istabbiltà finanzjarja tal-UE u taż-żona tal-euro. Fuq in-naħa fiskali, kemm il-parti preventiva kif ukoll dik korrettiva tal-Patt ta' Stabbiltà u Tkabbir għandhom jerġgħu jiġu infurzati. Tressqet ukoll deskrizzjoni wiesgħa biex jingħelbu l-iżbilanċi makroekonomiċi bejn l-Istati Membri.Il-Kummissjoni kkontribwiet, fil-forma tal-komunikazzjonijiet imsemmija hawn fuq, għall-ħidma tat-Task Force dwar l-amministrazzjoni ekonomika mmexxija mill-President tal-Kunsill Ewropew u stabbilita mill-Kunsill Ewropew ta' Marzu. It-Task Force irrikonoxxa li l-iżbilanċi kienu problema partikolari, speċjalment għall-membri fiż-żona tal-euro. Intgħarrfet il-ħtieġa għal sorveljanza bir-reqqa tal-iżviluppi makroekonomiċi minn sensiela żgħira ta' indikaturi prinċipali, b'mod speċjali permezz ta' mekkaniżmu ta' twissija. Ġeneralment, sar qbil li s-sorveljanza makroekonomika titħaddem flimkien mas-sorveljanza tal-baġit skont il-Patt ta' Stabbiltà u Tkabbir.Il-Kunsill Ewropew segwa mill-qrib il-ħidma tat-Task Force. L-ewwel orjentazzjonijiet kienu inklużi fil-konklużjonijiet tal-Kunsill Ewropew tas-17 ta' Ġunju, li qabel dwar l-iżvilupp ta' tabella ta' valutazzoni għal sejbien kmieni ta' xejriet mhux sostenibbli jew perikolużi. Il-konklużjonijiet tal-Kunsill Ewropew tas-16 ta' Settembru 2010 laqgħu l-iżvilupp ta' qafas ġdid ta' sorveljanza makroekonomika biex jissorvelja u jikkoreġi diverġenzi u żbilanċi ta' kompetittività mhux sostenibbli fil-ħin.3. ELEMENTI LEGALI TAL-PROPOSTAIl-mekkaniżmu sħiħ għall-prevenzjoni u l-korrezzjoni ta' żbilanċi makroekonomiċi huwa magħmul minn żewġ abbozzi ta' proposti għal regolamenti. L-ewwel proposta tiddeskrivi l-proċedura ta' żbilanċ eċċessiv (PŻE), filwaqt li t-tieni tiffoka fuq il-miżuri assoċjati ta' nfurzar. It-tnejn huma deskritti wara xulxin f'dan il-memorandum ta' spejgazzjoni.L-ewwel proposta tfittex li tipprovdi qafas biex jiġu identifikati u megħluba l-iżbilanċi makroekonomiċi, inklużi x-xejriet ta' kompetittività mwiegħra. Bħala tali, din tikkomplementa l-proċess makrostrutturali ta' sorveljanza tal-pajjiżi kif spejgat f'Ewropa 2020.Il-PŻE hija element kompletament ġdid tal-proċess ta' sorveljanza ekonomika. Hija magħmula minn evalwazzjoni regolari tar-riskji tal-iżbilanċi, inklużi l-mekkaniżmi ta' twissija, flimkien ma' regoli mfassla biex jippermettu l-azzjoni korrettiva fil-każ ta' żbilanċi makroekonomiċi li jestendu lil hinn mill-politika fisikali. Il-PŻE tapplika għal kull Stat Membru.Il-sorveljanza tibda b'mekkaniżmu ta' twissija bl-għan li jiġu identifikati l-Istati Membri b'livelli potenzjalment problematiċi ta' żbilanċi makroekonomiċi. Il-mekkaniżmu ta' twissija huwa magħmul minn tabella ta' valutazzjoni (Artikolu 3) appoġġjata minn analiżi ġudikatorja. It-tabella hija mfassla biex tkun trasparenti, raġonevolment sempliċi u sostnuta minn motivazzjoni ekonomika. Għal dan l-għan, hemm sensiela ta' indikaturi bil-mira li tkun żgurata l-identifikazzjoni f'waqtha ta' żbilanċi emerġenti f'partijiet differenti tal-ekonomija. Is-sensiela ta' indikaturi għandha tkun wiesgħa biżżejjed biex tkopri kwalunkwe każ possibbli ta' żbilanċ prinċipali u biex tiżgura li hija sensittiva biżżejjed li tiskopri l-iżbilanċi minn kmieni. It-tabella ta' valutazzjoni se tkun magħmula minn bosta indikaturi għal kull Stat Membru.Għandhom jinħolqu u jitħabbru limiti ta' twissija għal kull indikatur biex tiżdied it-trasparenza u r-responsabbiltà. Għal xi indikaturi, il-limiti se jkunu simetriċi; se jiskopru kemm il-livelli għoljin ħafna u l-livelli baxxi ħafna tal-varjabbli. Huwa madankollu importanti li wieħed iżomm f'moħħu li l-indikaturi ma għandhomx jitqiesu bħala miri politiċi jew bħala strumenti politiċi. Pereżempju, defiċit ta' 3 % fil-kont kurrenti jista' jitqies bħala aċċettabbli f'pajjiż konverġenti bi ħtiġijiet qawwija ta' investiment iżda mhux f'pajjiż aktar avvanzat b'popolazzjoni li qed tixjieħ b'ritmu mgħaġġel. Il-limiti għandhom għalhekk jitqiesu bħala valuri indikattivi biex jiggwidaw l-evalwazzjoni, iżda ma għandhomx jiġu interpretati b'mod mekkaniku; għandhom ikunu supplimentati b'ġudizzju ekonomiku u b'għarfien espert speċifiku għal kull pajjiż.Il-Kummissjoni se tippubblika l-indikaturi li jiffurmaw it-tabella ta' valutazzjoni, il-valuri rispettivi tagħhom u l-metodoloġiji bażiċi assoċjati tagħhom f'dokument separat biex tipprovdi trasparenza fit-tħaddim tal-mekkaniżmu ta' twissija Il-kompożizzjoni tat-tabella ta' valutazzjoni tista' tiżviluppa biż-żmien, f'konformità mat-theddidiet li qed jinbidlu fil-konfront tal-istabbiltà makroekonomika jew mal-avvanzi fid-disponibbiltà tad-dejta. L-indikaturi possibbli x'aktarx li jkunu jinkludu kemm dawk esterni kif ukoll interni. Il-miżuri tal-pożizzjoni esterna (eż. il-kontijiet kurrenti u d-dejn estern) u l-kompetittività tal-prezz jew tan-nefqa (eż. rati tal-kambju effettivi reali) għandhom jiffaċilitaw is-sejbien tal-iżbilanċi esterni. L-użu ta' indikaturi interni (eż. id-dejn tas-settur privat u tas-settur pubbliku) huwa ġustifikat peress li l-iżbilanċi esterni għandhom bżonn kontropartijiet interni. Is-sorveljanza ta' indikaturi interni tista' tiġi ġġustifikata wkoll fiha nnifisha għar-raġuni li l-iżbilanċi interni jistgħu jkollhom riperkussjonijiet fuq Stati Membri oħra, b'mod partikolari permezz ta' kontaġju finanzjarju. Flimkien, dawn l-indikaturi għandhom ikopru ħafna mill-ħtiġijiet analitiċi għal evalwazzjoni preliminari ta' żbilanċi possibbli.Il-Kummissjoni għandha tippubblika r-riżultati tat-tabella ta' valutazzjoni regolarment u għandha tehmeż rapport tal-Kummissjoni li jpoġġi fil-perspettiva kwalunkwe sinjali potenzjali konfliġġenti mill-bosta indikaturi dwarha (Artikolu 4). Fuq il-bażi tat-tagħrif kollu disponibbli, il-Kummissjoni għandha telenka lista ta' Stati Membri meqjusa fir-riskju ta' żbilanċi. Taħdit minn kmieni dwar dan fil-Kunsill u l-Euro Grupp se jippermetti lill-Kummissjoni tikseb riżultati xierqa mill-Istati Membri u tiżgura t-trasparenza tad-deliberazzjonijiet tal-Kummissjoni. Permezz ta' taħdit bħal dan, għall-Istati Membri li għalihom il-mekkaniżmu ta' twissija jindika żbilanċi possibbli jew riskju ta' dawn, il-Kummissjoni tkun tista' tipprovdi reviżjonijiet fil-fond skont il-pajjiż (Artikolu 5). Ir-reviżjoni fil-fond għandha tkun magħmula minn investigazzjoni dettaljata tal-problemi bażiċi fl-Istat Membru identifikat. Ir-reviżjoni tista' ssir, fejn meħtieġ, flimkien ma' żjarat ta' sorveljanza lejn il-pajjiż ikkonċernat. Għandha titqies kwalunkwe twissija jew rakkomandazzjoni bikrija mill-Bord Ewropew dwar ir-Riskju Sistemiku, flimkien mal-intenzjonijiet politiċi tal-Istat Membru li tkun qed issirlu reviżjoni, kif rifless fil-Programm ta' Stabbiltà u ta' Konverġenza u fil-Programm tar-Riforma Nazzjonali tiegħu. B'riżultat ta' din l-analiżi fil-fond tal-Kummissjoni, hemm tliet riżultati differenti possibbli, kif spjegat fl-Artikoli 6 u 7:-  Jekk l-iżbilanċi makroekonomiċi jitqiesu li mhumiex problematiċi, il-Kummissjoni tipproponi li m'għandu jittieħed l-ebda pass ieħor.-  Jekk il-Kummissjoni tqis li jeżistu żbilanċi makroekonomiċi (jew xi riskju minħabba f'dan) wara li tkun saret reviżjoni fil-profond, hija għandha tirrakkomanda lill-Kunsill jadotta r-rakkomandazzjonijiet ta' ħarsien meħtieġa għall-Istat Membru kkonċernat skont l-Artikolu 121(2) tat-Trattat. Konsistenti mal-Linji Gwida Ġenerali għall-Politika Ekonomika u skont in-natura tal-iżbilanċ, ir-rakkomandazzjonijet ta' ħarsien jistgħu jegħlbu l-isfidi fuq firxa ta' oqsma ta' politika.-  Jekk ir-reviżjoni fil-profond tindika żbilanċi severi jew żbilanċi li jipperikolaw it-tħaddim xieraq tal-Unjoni Ekonomika u Monetarja f'xi Stat Membru speċifiku, il-Kunsill jista', fuq rakkomandazzjoni mill-Kummissjoni, jadotta rakkomandazzjonijiet skont l-Artikolu 121(4) tat-Trattat li jiddikjaraw l-eżistenza ta' żbilanċ eċċessiv u li jirrakkomandaw lill-Istat Membru kkonċernat jieħu l-azzjoni korrettiva fi żmien stipulat u jressaq l-intenzjonijiet politiċi tiegħu fi pjan ta' azzjoni korrettiva. Stati Membri bi żbilanċi eċċessivi fi ħdan it-tifsira tal-PŻE għandhom jiġu soġġetti għal pressjoni reċiproka qawwija. Dawn ir-'rakkomandazzjonijiet ta' PŻE' għandhom ikunu ppubblikati; għandhom ikunu f'aktar dettall u aktar preskrittivi mir-rakkomandazzjonijiet 'ta' ħarsien' stipulati fl-Artikolu 6. Skont in-natura tal-iżbilanċ, il-preskrizzjonijiet politiċi jistgħu potenzjalment jindirizzaw aspetti ta' politika fiskali, tal-pagi, makrostrutturali u makroprudenzjali li jinsabu fil-kontroll tal-awtoritajiet tal-gvern.Wara l-ftuħ ta' PŻE, l-Istat Membru kkonċernat ikun taħt l-obbligu li jadotta pjan ta' azzjoni korrettiva f'qafas ta' żmien speċifikat, kif stipulat fl-Artikolu 8, biex jistabbilixxi pjan ta' azzjoni għall-implimentazzjoni tal-miżuri politiċi. Il-pjan ta' azzjoni korrettiva għandu jikkonferma d-determinazzjoni tal-Istat Membru kkonċernat biex jaħdem ħalli jsolvi l-iżbilanċi. Fi żmien xahrejn wara t-tressiq ta' pjan ta' azzjoni korrettiva u fuq il-bażi ta' rapport tal-Kummissjoni, il-Kunsill għandu jevalwa l-pjan ta' azzjoni korrettiva. Jekk meqjus suffiċjenti, fuq il-bażi ta' proposta tal-Kummissjoni, il-Kunsill għandu jadotta opinjoni, li tapprovah. Jekk l-azzjonijiet meħuda jew previsti fil-pjan ta' azzjoni korrettiva jew l-iskeda ta' ħin tagħhom għall-implimentazzjoni titqies biżżejjed biex timplementa r-rakkomandazzjonijiet, il-Kunsill għandu, fuq il-bażi ta' proposta mill-Kummissjoni, jistieden lill-Istat Membru biex jemenda l-pjan ta' azzjoni korrettiva fil-limitu ta' żmien ġdid stipulat. Il-flessibbiltà inkorporata fil-proċedura għandha tippermetti l-Kunsill jistipula l-iskadenza ta' żmien xierqa meta jippubblika r-rakkomandazzjonijiet tal-PŻE, waqt li jqis l-iskala u l-urġenza tal-iżbilanċi u l-ħila tal-linji politiċi biex jindirizzaw il-qagħda. Differenti mill-politika fiskali, mhux l-għodod politiċi kollha huma taħt kontroll dirett tal-gvernijiet nazzjonali meta wieħed jiġi biex isolvi l-iżbilanċi. Barra minn hekk, jista' jkun li l-politiki korrettivi jkollhom impatt ritardjati fuq l-iżbilanċi, skont in-natura tagħhom. Pereżempju, matul l-għaxar snin ta' qabel il-kriżi tal-2008, iż-żona tal-euro esperjenzat diverġenza kostanti fil-pożizzjoni kompetittiva u fil-bilanċi tal-kontijiet kurrenti tal-Istati Membri tagħha. Il-korrezzjoni tal-kompetittività u tal-iżbilanċi esterni titlob bidliet sinifikanti fil-prezzijiet u l-ispejjeż relattivi u fl-allokazzjoni mill-ġdid tad-domanda u l-provvista bejn is-settur mhux kummerċjabbli u s-settur tal-esportazzjoni. L-ekonomija ta' ħafna Stati Membri fiż-żona tal-euro hija msawra minn livell relattivament għoli ta' riġiditajiet fis-suq tax-xogħol u tal-prodotti li – fin-nuqqas ta' riformi xierqa – x'aktarx li jtawwal il-perjodu ta' aġġustament. Fil-każijiet kollha, il-Kummissjoni għandha tissorvelja l-implimentazzjoni tal-azzjoni korrettiva mill-Istati Membri kkonċernati, li għandhom iressqu rapporti regolari ta' progress, kif stipulat fl-Artikolu 9. Jekk iċ-ċirkostanzi ekonomiċi jinbidlu, ir-rakkomandazzjonijiet tal-PŻE jistgħu jiġu emendati fuq il-bażi ta' rakkomandazzjoni tal-Kummissjoni.Fuq il-bażi ta' rakkomandazzjoni tal-Kummissjoni, il-Kunsill għandu jikkonkludi jekk l-Istat Membru kkonċernat ħax l-azzjoni korrettiva rakkomandata. L-Artikolu 10 jistabbilixxi l-kundizzjonijet għal din l-evalwazzjoni. Jekk il-Kunsill jiddeċiedi li l-Istat Membru kkonċernat ħa l-azzjoni xierqa, il-proċedura tinżamm sospiża. Dan ifisser li l-Istat Membru jkun qed jagħmel progress sodisfaċenti b'azzjoni korrettiva. Madankollu, minħabba fil-perjodi twal ta' dewmien possibbli bejn l-adozzjoni ta' azzjoni korrettiva u l-effett tagħha fil-prattika, ir-riżoluzzjoni effettiva ta' żbilanċi makroekonomiċi tista' tieħu l-ħin. L-Istat Membru kkonċernat għandu jkun suġġett għal rappurtar perjodiku u sorveljanza perjodika sakemm il-PŻE tingħalaq effettivament.Eventwalment, l-azzjoni korrettiva sostnuta u ta' suċċess għandha tgħin biex issolvi l-iżbilanċi. Kif stipulat fl-Artikolu 11, il-PŻE tingħalaq ladarba l-Kunsill jikkonkludi, fuq il-bażi ta' rakkomandazzjoni mill-Kummissjoni, li l-Istat Membru mhuwiex qed jesperjenza aktar żbilanċi eċċessivi.Jekk l-Istat Membru kkonċernat ma ħax l-azzjoni xierqa, huwa jibqa' soġġett għall-PŻE. Il-Kunsill ikollu jadotta rakkomandazzjonijiet riveduti bi skadenza ġdida – li x'aktarx tkun iqsar – biex tittieħed azzjoni korrettiva. Għall-Istati Membri fiż-żona tal-euro, il-mekkaniżmu ta' infurzar jista' fl-aħħar iwassal għas-sanzjonijiet deskritti fir-regolament dwar il-miżuri ta' infurzar biex jiġu kkoreġuti l-iżbilanċi makroekonomiċi eċċessivi fiż-żona tal-euro. Barra minn hekk, jekk il-konformità mar-rakkomandazzjonijiet imsejsa fuq is-sorveljanza tal-iżbilanċi ma tkunx biżżejjed, dan jista' jitqies bħala fattur aggravanti fl-evalwazzjoni tal-qagħda fiskali skont il-Patt ta' Stabbiltà u Tkabbir, waqt li jinħolqu sinerġiji li jsaħħu lilhom infushom bejn il-linji politiċi varji fil-livell ta' infurzar.It-tieni proposta għal regolament tindirizza l-infurzar ta' miżuri biex jiġu kkoreġuti żbilanċi eċċessivi makroekonomiċi. Din takkompanja dan ir-regolament dwar il-PŻE, waqt li tiffoka fuq l-infurzar għall-Istati Membri fiż-żona tal-euro. Tispeċifika li jekk Stat Membru jonqos b'mod ripetittiv milli jaġixxi fuq ir-rakkomandazzjonijiet tal-Kunsill biex jingħelbu żbilanċi makroekonomiċi eċċessivi, dan ikollu jħallas multa annwali, sakemm il-Kunsill jistabbilixxi li ttieħdet azzjoni korrettiva. Nuqqas ripetittiv jitqies bħala nuqqas milli jiġu indirizzati r-rakkomandazzjonijiet tal-Kunsill sad-data ta' skadenza l-ġdida stabbilita skont l-Artikolu 10(4) tar-Regolament (...). Barra minn hekk, l-Istat Membru jkollu jħallas ukoll multa annwali jekk dan jonqos b'mod ripetittiv milli jipprovdi lill-Kunsill u lill-Kummissjoni bi pjan ta' azzjoni korrettiva suffiċjenti għall-indirizzar tar-rakkomandazzjonijiet tal-Kunsill. F'dan il-każ, nuqqas ripetittiv jitqies bħala nuqqas milli jiġi pprovdut pjan ta' azzjoni korrettiva suffiċjenti sad-data ta' skadenza l-ġdida stabbilita skont l-Artikolu 8(2) tar-Regolament (...). Il-multa annwali tipprovdi lill-Istati Membri fiż-żona tal-euro bl-inċentiv meħtieġ li jindirizzaw ir-rakkomandazzjonijiet jew li jfasslu pjan ta' azzjoni korrettiva suffiċjenti anki wara li tkun tħallset l-ewwel multa.Biex ikun żgurat trattament ugwali bejn l-Istati Membri, il-multa għandha tkun l-istess għall-Istati Membri kollha fiż-żona tal-euro u ugwali għal 0,1 % tal-PGD tal-Istat Membru kkonċernat fis-sena ta' qabel. Bħala regola, il-Kummissjoni għandha tipproponi l-ammont massimu tal-multa stipulata u din il-proposta għandha titqies adottata, sakemm il-Kunsill ma jiddeċidix mod ieħor b'maġġoranza kwalifikata fi żmien 10 ijiem minn meta l-Kummissjoni tadotta l-proposta tagħha. Il-Kunsill jista' jemenda l-proposta tal-Kummissjoni billi jaġixxi unanimament, skont l-Artikolu 293(1) tat-Trattat.Il-Kunsill jista' jiddeċiedi, fuq il-bażi ta' proposta tal-Kummissjoni, li jħassar jew li jnaqqas il-multa. Il-Kummissjoni tista' tagħmel proposta għal dan l-għan wara l-evalwazzjoni ta' talba raġunata mill-Istat Membru u dan għandu jreġġa' lura l-obbligu ta' provi għall-applikazzjoni tas-sanzjoni. Barra minn hekk, il-Kummissjoni għandha wkoll tagħmel proposta għall-istess għan fuq il-bażi ta' ċirkostanzi ekonomiċi eċċezzjonali, kif definit fil-Patt ta' Stabbiltà u Tkabbir (PST) (ir-Regolament (KE) Nru 1467/97).Id-deċiżjonijiet tal-Kunsill li jikkonċernaw multi bħal dawn għandhom jittieħdu biss mill-membri li jirrappreżentaw l-Istati Membri li l-munita tagħhom hija l-euro. Il-vot tal-membru tal-Kunsill li jkun qed jirrappreżenta l-Istat Membru kkonċernat mid-deċiżjonijiet ma jitqiesx.Il-multi stipulati f'din il-proposta għal regolament jikkostitwixxu dħul ieħor, kif imsemmi fl-Artikolu 311 tat-Trattat. B'konformità mal-prattiki stabbiliti fil-parti korrettiva tal-PST (ir-Regolament (KE) Nru 1467/97), dan id-dħul għandu jitqassam bejn l-Istati Membri li l-munita tagħhom hija l-euro u li mhumiex involuti fi proċedura ta' żbilanċ eċċessiv fi ħdan it-tifsira tar-Regolament (...), u lanqas involuti fi proċedura ta' defiċit eċċessiv fi ħdan it-tifsira tar-Regolament (...) (KE) Nru 1467/1997, bi proporzjon skont is-sehem tagħhom mit-total tad-Dħul Nazzjonali Gross tal-Istati Membri eliġibbli.2010/0279 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar miżuri ta' infurzar biex jikkoreġu żbilanċi makroekonomiċi eċċessivi fiż-żona tal-euroIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 136, flimkien mal-Artikolu 121(6) tiegħu,Wara li kkunsidraw il-proposta mill-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[3],Filwaqt li jaġixxu skont il-proċedura leġiżlattiva ordinarja,Billi:(1) Il-koordinazzjoni tal-linji politiċi ekonomiċi tal-Istati Membri fl-Unjoni, kif stipulat mit-Trattat, għandha tkun magħmula minn konformità mal-prinċipji ta' gwida ta' prezzijiet stabbli, finanzi pubbliċi u kundizzjonijiet monetarji sodi u bilanċ ta' pagamenti sostenibbli.(2) Jeħtieġ li wieħed jibni fuq l-esperjenza miksuba matul l-ewwel 10 snin tat-tħaddim tal-unjoni ekonomika u monetarja.(3) B'mod partikolari, is-sorveljanza tal-linji politiċi ekonomiċi tal-Istati Membri għandha titwessa' lil hinn mis-sorveljanza baġitarja biex jiġu evitati żbilanċi makroekonomiċi eċċessivi u l-Istati Membri affettwati jkunu megħjuna jfasslu pjanijiet korrettivi qabel ma d-diverġenzi jrabbu l-għeruq. Dan it-twessigħ għandu jimxi pass pass mal-approfondiment tas-sorveljanza fiskali.(4) Teħtieġ proċedura stipulata fil-leġiżlazzjoni biex tgħin ħalli jingħelbu żbilanċi bħal dawn.(5) Huwa xieraq li tiġi supplimentata s-sorveljanza multilaterali msemmija fl-Artikolu 121(3) u (4) tat-Trattat b'regoli speċifiċi biex jinstabu, jiġu evitati u korretti l-iżbilanċi makroekonomiċi. Il-proċedura għandha tkun inkorporata fiċ-ċiklu tas-sorveljanza multilaterali annwali.(6) L-infurzar tar-Regolament (UE) Nru […/…][4] għandu jissaħħaħ bl-istabbiliment ta' multi għall-Istati Membri li l-munita tagħhom hija l-euro fil-każ ta' nuqqas ta' konformità repetuta mar-rakkomandazzjonijiet biex jingħelbu l-iżbilanċi makroekonomiċi eċċessivi.(7) L-iżbilanċi makroekonomiċi x'aktarx jiġġeneraw flussi żejda fid-dħul u fl-infiq pubbliku tul iċ-ċiklu ekonomiku, waqt li jaffettwaw iċ-ċifri ewlenin u jgħawġu l-istampa għall-ippjanar fiskali u t-teħid ta' deċiżjonijiet. Għażliet ta' politika fiskali mhux xierqa msejsa fuq xejriet mgħawġa għandhom mnejn idgħajfu u possibbilment jikkompromettu s-sostenibbiltà tal-finanzi pubbliċi. Jekk ma jiġux verifikati, l-iżbilanċi fiskali flimkien ma' żbilanċi makroekonomiċi oħra għandhom il-potenzjal li jinfurzaw lil xulxin u possibbilment jipperikolaw it-tħaddim xieraq tal-unjoni ekonomika u monetarja. Għal dawn ir-raġunijiet, sistema ta' korrezzjoni tal-iżbilanċi makroekonomiċi għandha tikkontribwixxi għad-dixxiplina baġitarja tal-Istati Membri li l-munita tagħhom hija l-euro.(8) Nuqqas ta' konformità ripetut mar-rakkomandazzjonijet tal-Kunsill biex jingħelbu l-iżbilanċi makroekonomiċi eċċessivi għandu, bħala regola, ikun suġġett għal multa annwali, sakemm il-Kunsill jistabbilixxi li l-Istat Membru ħa azzjoni korrettiva biex jikkonforma mar-rakkomandazzjonijiet tiegħu.(9) Barra minn hekk, jekk l-Istat Membru jonqos b'mod repetut milli jfassal pjan ta' azzjoni korrettiva biex jiġu indirizzati r-rakkomandazzjonijiet ta-Kunsill dan għandu jkun suġġetti b'mod ugwali għal multa annwali bħala regola, sakemm il-Kunsill jistabbilixxi li l-Istat Membru stabbilixxa pjan ta' azzjoni korrettiva li jindirizza r-rakkomandazzjonijiet tiegħu.(10) Biex ikun żgurat trattament ugwali bejn l-Istati Membri, il-multa għandha tkun l-istess għall-Istati Membri kollha li l-munita tagħhom hija l-euro u ugwali għal 0,1 % tal-prodott gross domestiku (PGD) tal-Istat Membru kkonċernat fis-sena ta' qabel.(11) Il-proċedura għall-applikazzjoni ta' multi fuq l-Istati Membri li jonqsu milli jieħdu miżuri effettivi biex jikkoreġu l-iżbilanċi makroekonomċi għandha titfassal b'tali mod li l-applikazzjoni tal-multa fuq dawk l-Istati Membri tkun ir-regola u mhux l-eċċezzjoni.(12) Il-multi miġbura għandhom jitqassmu bejn l-Istati Membri li l-munita tagħhom hija l-euro li la huma s-suġġett ta' proċedura ta' żbilanċ eċċessiv u li lanqas għandhom żbilanċ eċċessiv.(13) Is-setgħa li tadotta deċiżjonijiet individwali għall-applikazzjoni tal-multa stipulata f'dan ir-Regolament għandha tiġi kkonferita lill-Kunsill. Bħala parti mill-koordinazzjoni tal-linji politiċi ekonomiċi tal-Istati Membri mmexxija fil-Kunsill kif speċifikat fl-Artikolu 121(1) tat-Trattat, dawn id-deċiżjonijiet individwali huma segwitu integrali tal-miżuri adottati mill-Kunsill skont l-Artikolu 121 tat-Trattat u r-Regolament (KE) Nru […/…].(14) Billi dan ir-Regolament fih regoli ġenerali għall-infurzar effettiv tar-Regolament (UE) Nru […/…], għandu jiġi adottat skont il-proċedura leġiżlattiva ordinarja msemmija fl-Artikolu 121(6) tat-Trattat.(15) Billi ma jistax jinkiseb qafas effettiv b'mod suffiċjenti biex jinstabu u jiġu evitati l-iżbilanċi makroekonomiċi mill-Istati Membri minħabba fl-interkonnessjonijiet kummerċjali u finanzjarji profondi bejn l-Istati Membri u r-riperkussjonijiet tal-linji politiċi ekonomiċi nazzjonali fuq l-Unjoni u fuq iż-żona tal-euro b'mod ġenerali u dan jista' jinkiseb aħjar f'livell tal-Unjoni, l-Unjoni tista' tadotta miżuri skont il-prinċipju tas-sussidjarjetà, kif stipulat fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit fl-istess Artikolu, dan ir-Regolament ma jmurx lil hinn minn dak li hu meħtieġ biex jintlaħqu dawk l-għanijiet.ADOTTAW DAN IR-REGOLAMENT:Artikolu 1 Suġġett u ambitu1. Dan ir-Regolament jistipula sistema ta' multi għal korrezzjoni effettiva ta' żbilanċi makroekonomiċi fiż-żona tal-euro.2. Dan ir-Regolament għandu japplika għall-Istati Membri li l-munita tagħhom hija l-euro.Artikolu 2 DefinizzjonijietGħall-finijiet ta' dan ir-Regolament għandhom japplikaw id-definizzjonijiet li jinsabu fl-Artikolu 2 tar-Regolament (UE) Nru […/…].Barra minn hekk, għandha tapplika d-definizzjoni li ġejja:-  'ċirkostanzi ekonomiċi eċċezzjonali' tfisser ċirkostanzi fejn eċċess ta' defiċit tal-gvern fuq il-valur ta' referenza jitqies eċċezzjonali fi ħdan it-tifsira tat-tieni inċiż tal-Artikolu 126(2)(a) tat-Trattat kif speċifikat fir-Regolament tal-Kunsill (KE) Nru 1467/97[5].Artikolu 3 Multi1. Għandha tiġi imposta multa annwali mill-Kunsill, li jkun qed jaġixxi fuq proposta mill-Kummissjoni, jekk:1.  żewġ skadenzi wara xulxin jiġu stabbiliti skont l-Artikoli 7(2) u 10(4) tar-Regolament (UE) Nru […/…], u l-Kunsill jikkonkludi wara dawn skont l-Artikolu 10(4) ta' dan ir-Regolament li l-Istat Membru kkonċernat għadu ma ħax l-azzjoni korrettiva rrakkomandata, jew jekk2.  żewġ skadenzi wara xulxin jiġu stabbiliti skont l-Artikoli 8(1) u 8(2) tar-Regolament (UE) Nru […/…], u l-Kunsill jikkonkludi wara dawn skont l-Artikolu 8(2) ta' dan ir-Regolament li l-Istat Membru kkonċernat reġa' għal darb'oħra ressaq pjan ta' azzjoni korrettiva insuffiċjenti.Id-deċiżjoni għandha titqies bħala adottata mill-Kunsill sakemm dan ma jiddeċidix, b'maġġoranza kwalifikata, li jiċħad il-proposta sa 10 ijiem minn meta l-Kummissjoni tadattaha. Il-Kunsill jista' jemenda l-proposta skont l-Artikolu 293(1) tat-Trattat.2. Il-multa annwali li għandha tiġi proposta mill-Kummissjoni għandha tkun ta' 0,1 % tal-PGD tal-Istat Membru kkonċernat fis-sena ta' qabel.3. B'deroga mill-paragrafu 2, il-Kummissjoni tista', minħabba raġunijiet ta' ċirkostanzi ekonomiċi eċċezzjonali jew wara talba raġunata mill-Istat Membru kkonċernat indirizzata lill-Kummissjoni fi żmien 10 ijiem mill-adozzjoni tal-konklużjonijiet tal-Kunsill imsemmija fil-paragrafu 1, tipproponi li tnaqqas l-ammont tal-multa jew li tħassarha.4. Jekk Stat Membru jkun ħallas multa annwali għal sena kalendarja partikolari u l-Kunsill wara dan jikkonkludi, skont l-Artikolu 10(1) tar-Regolament (UE) Nru […/…] li l-Istat Membru ħa l-azzjoni korrettiva rakkomandata matul dik is-sena partikolari, il-multa mħallsa għas-sena partikolari għandha tingħata lura lill-Istat Membru pro rata temporis .Artikolu 4 It-tqassim tal-multiIl-multi miġbura skont l-Artikolu 3 ta' dan ir-Regolament għandhom jikkostitwixxu dħul ieħor, kif imsemmi fl-Artikolu 311 tat-Trattat, u għandhom jitqassmu, fi proporzjon mas-sehem tagħhom fid-dħul nazzjonali gross totali (DNG) tal-Istati Membri eliġibbli, bejn l-Istati Membri li l-munita tagħhom hija l-euro u li mhumiex is-suġġett ta' proċedura ta' żbilanċ eċċessiv fi ħdan it-tifsira tar-Regolament (UE) Nru […/…] u li ma għandhomx defiċit eċċessiv kif determinat skont l-Artikolu 126(6) tat-Trattat.Artikolu 5 Il-votazzjoni fil-KunsillGħall-miżuri msemmija fl-Artikolu 3, il-membri tal-Kunsill biss li jirrappreżentaw lill-Istati Membri li l-munita tagħhom hija l-euro għandhom jivvutaw u l-Kunsill għandu jaġixxi mingħajr ma jqis il-vot tal-membru tal-Kunsill li jirrappreżenta l-Istat Membru kkonċernat.Maġġoranza kkwalifikata tal-membri tal-Kunsill imsemmija fil-paragrafu ta' qabel għandha tiġi definita skont l-Artikolu 238(3)(a) tat-Trattat.Artikolu 6 Id-dħul fis-seħħDan ir-Regolament għandu jidħol fis-seħħ fl-20 jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri skont it-Trattati.Magħmul fi Brussell,Għall-Parlament Ewropew Għall-KunsillIl-President Il-President [1] l-Ekonomija Ewropea Nru 2/2008, il-Kummissjoni Ewropea, id-DĠ tal-Ekonomija u l-Affarijiet Finanzjarji.[2] Il-Kummissjoni talbet ripetutament għal koordinazzjoni ekonomika usa' u aktar fonda fiż-żona tal-euro fil-passat, inkluż fid-Dikjarazzjoni Annwali 2009 dwar iż-Żona tal-Euro u l-Komunikazzjoni 2008 dwar l-"EMU@10: suċċessi u sfidi wara 10 snin mill-Unjoni Ekonomika u Monetarja".[3] ĠU C , , p. .[4] ĠU L […], […], […][5] ĠU L 209, 2.8.1997, p. 6.